**1989-2019 –**

**ПРОМЕНИТЕ В БЪЛГАРСКАТА ПРАВНА СИСТЕМА ПРЕЗ ПРИЗМАТА НА МЕЖДУНАРОДНИТЕ ОТНОШЕНИЯ, МЕЖДУНАРОДНОТО ПРАВО И ПРАВОТО НА ЕВРОПЕЙСКИЯ СЪЮЗ**

**РЕГИСТРАЦИОНЕН ФОРМУЛЯР**

|  |  |
| --- | --- |
| Участник |  |
| Висше училище/научна организация |  |
| Академична длъжност/научна степен |  |
| Контакти (тел./Е-поща) |  |
| Участие с експозе на тема |  |
| Участие с публикация[[1]](#footnote-1) |  |

**ИЗИСКВАНИЯ**

**за статиите и студиите по въпроси от проблематиката на конференцията**

1. Статиите и студиите следва да се представят в завършен вид, при съблюдаване на посочените по-долу изисквания.

2. Оформяне на текста при спазване на следните правила на оформление:

- форматиране на текста при използване на стандартна машинописна страница (1 800 знака), включително таблици и илюстративен материал;

- текстът следва да е във формат MS Word;

- текстът следва да е оформен във формат А4, при междуредие 1.5 lines, шрифт Times New Roman, с размер 12 pt и подравняване Justified.

4. Заглавието на текста се изписва с главни букви, центрирано, стил на шрифта Bold и размер 14 pt. През два празни реда с главни букви се изписва името на автора (авторите) центрирано, стил на шрифта Bold и размер 14 pt. Посочва се научната степен и университетската позиция с малки букви, а университетът – с главни и малки букви, стил на шрифта Bold и размер 14 pt.

През един празен ред се изписва заглавието на английски език и името на автора (авторите) на латински със същото стилово оформление.

5. През два празни реда се разполага резюме на английски език (50 – 100 думи) с размер на шрифта 12 pt и стил Italic.

6. През един празен ред се изписват ключовите думи (5-10) на английски език с размер и стил на шрифта, както на резюмето.

7. През един празен ред следва основният текст на доклада или научното съобщение с размер на шрифта 12 pt и подравняване Justified.

8. Текстът може да съдържа бележки под линия, да има вътрешна структура, съгласно стандартните изисквания за научни публикации на български език, както и да съдържа хипервръзки към уеб страници.

9.При цитиране следва да се съблюдават следните изисквания:

9.1. При цитиране на монография или друго авторско съчинение библиографското описание трябва да включва: име на автора, заглавие (и подзаглавие) на книгата, място на издаване, име на издателството, година на издаване. Името на автора, заглавието и издателските данни се отделят с точка. Мястото на издаване и името на издателството се отделят с двоеточие, а името на издателството и годината на издаване – със запетая.

Например: Саракинов, Г. Колективно управление на авторските и сродните им права. С.: Сиби, с. 5.

9.2. При цитиране на статия от периодично издание библиографското описание трябва да съдържа име на автора, заглавие на статията, наименование на списанието/вестника, година на издаване, номер на броя, страници, на които е отпечатана статията (от…до). Заглавията на периодичните издания не се изписват в курсив, нито в кавички. След заглавието на статията, завършващо с точка, преди наименованието на периодичното издание, се пише голямо тире “ – “. Номерът на броя се изписва като № (не се съкращава с “кн.” или “бр.”; на латиница се пише “No” вместо “№”).

Например: Димитрова, Р. Европейската валута – утвърждаване и наказателноправна защита. – Съвременно право, 2009, № 3, 43-79.

9.3. Цитиране на текст от сборник, избрани съчинения и др. под.: Пред сведенията за сборника се пише голямо тире “ – “ и се добавя “ Във:”. При цитиране на латиница се пише “In:”

Например: Витгенщайн, Л. Логико-философски трактат. – Във: Витгенщайн, Л. Избрани съчинения. С.: Наука и изкуство, 1988.

9.4. При поредни (второ и следващи) позовавания на вече цитиран текст вместо заглавието му се пише „Цит. съч.” (на лат. – Op. cit.).

Например: Витгенщайн, Л. Цит. съч., с. 51.

Ако един и същи текст се цитира два или повече пъти в поредни бележки, пише се „Пак там”, на лат. “Ibid.”.

Например: Витгенщайн, Л. Цит. съч., с. 51.

Пак там.

Пак там, с. 38.

9.5. При поредни (второ и следващи) позовавания на вече цитиран текст (без значение статия или книга), когато от същия автор са цитирани и други текстове, се изписват: авторът, част от заглавието, многоточие (…), запетайка и номерът на страницата.

Например: Саракинов, Г. Колективно управление …, с. 5.

Не се пише и „Цит. съч.” в допълнение към частта от заглавието!

9.6. Когато цитирането в текста не е от оригинала, а чрез друго произведение, се пише „Цит. по:”

9.7. Посочване на страници (прилагат се съответно и при цитиране на латиница). Когато се цитира само една конкретна страница, преди номера ѝ се пише “с.“ (напр. с. 99) или “p.” (при цитиране на латиница). Правилото не важи, когато се цитират повече от една поредни страници – тогава преди цифрите им не се пише “с.“ (напр. 1-99).

10. Адресите за кореспонденция се изписват накрая с размер на шрифта 12 pt и стил Italic, като се посочват трите имена на автора, научните степени и звания, длъжността и институцията, в която работят, пощенски адрес, телефон и Е-поща.

1. Възможно е да бъде представен текст за публикация по темата без представянето на експозе пред конференцията. [↑](#footnote-ref-1)